«Akt» har flere betydninger.
Blyanttegning av kvinne, av Lovis Corinth
**Akt** er i billedkunsten betegnelse på en fremstilling i tegning, grafikk, maleri, skulptur eller fotografi av et nakent menneske, eventuelt dekket på utvalgte steder med fikenblad eller et sjal.

Som sjanger er det vanlig å regne at den oppsto i eller like før renessansen. Det må bemerkes at både folkene i Midtøsten, det gamle Egypt og den hellenistiske kulturen hadde et noe annet forhold til klær enn middelalderens.

I en akt utgjør hovedsakelig den nakne kroppen og dens holdning selve motivet. De første aktbildene fremstilte ofte motiver fra gresk gudeverden eller Adam og Eva. Kunstnerne var klar over behovet for å studere menneskekroppen for å kunne fremstille den riktig også med klær, men også at det brede publikum ikke ville se på en slik virksomhet som moralsk høyverdig - derfor kompromisset.

Akt er i dag en del av utdanningen i tegning og maling på alle kunstskoler. Der skilles mellom kroki (*croquis* på fransk) som er raske skisser, studier og ferdig utarbeidede bilder.

Mange av kunsthistoriens mest kjente verk er aktfremstillinger.

Historie
--------

Aktstudier på École des beaux-arts, Frankrike, sent 1800-tallet
Kunstneriske fremstillinger av den nakne menneskekroppen har alltid eksistert, et tidlig eksempel er et stort antall "gudinnefigurer", for eksempel den 25 000 år gamle, ca 10 cm høye kalksteins figuren Venus fra Willendorf.

I gammel kunst var studier av den nakne menneskekroppen svært vanlig. I visse perioder, for eksempel i middelalderen, har det vært et negativt syn på nakenhet i Vestens kunst. Det har bare blitt akseptert når det er gitt bibelsk form, ikke sjelden som skildringer av Adam og Eva.

Under renessansen kom antikkens åpenhet for å studere kroppen tilbake. Leonardo da Vinci, som var interessert i anatomi, ble en forløper for anatomisk trente skildringer av menneskekroppen. Etter dette har studier av menneskekroppen blitt et kjent motiv i kunsten og i løpet av 1800-tallet har akt blitt en egen sjanger.

Eksempler
---------

### Tegning og litografi

* Léda et le cygne, Leonardo da VinciLéda et le cygne, Leonardo da Vinci
* Nude woman with towel, Edgar DegasNude woman with towel, Edgar Degas
* Standing naked woman drying herself off, Willem WitsenStanding naked woman drying herself off, Willem Witsen
* Madonna, Edvard MunchMadonna, Edvard Munch

### Maleri

* Young Woman Going to Bed, Jacob van LooYoung Woman Going to Bed, Jacob van Loo
* Bathing In Cold Water, Kitagawa UtamaroBathing In Cold Water, Kitagawa Utamaro
* Nude young woman lifting a curtain, Bartholomeus van der HelstNude young woman lifting a curtain, Bartholomeus van der Helst
* Standing Nude, Edvard MunchStanding Nude, Edvard Munch

### Skulptur

* Venus fra Willendorf, 22 000–24 000 år gammel kalksteinfigurVenus fra Willendorf, 22 000–24 000 år gammel kalksteinfigur
* David, MichelangeloDavid, Michelangelo
* Skulptur i Vigelandsparken, Gustav VigelandSkulptur i Vigelandsparken, Gustav Vigeland
* Woman, Ladislav KofránekWoman, Ladislav Kofránek

### Fotografi

* Nude woman playing croquetNude woman playing croquet
* RoseRose
* Nude redhead woman with red scarfNude redhead woman with red scarf
* Tribute to Helmut Newton, Adolf ZikaTribute to Helmut Newton, Adolf Zika

Referanser
----------

1. ↑  R. Broby Johansen: Kunstordbok Tiden forlag, 1970

Eksterne lenker
---------------

* (en) Nude people in art – kategori av bilder, video eller lyd på Commons Rediger på Wikidata

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** NKC **·** NKC **·** BBC Things
 |